**אי המספרים – הוראות**

**באי המספרים יש אוצר יקר מאוד, מטרת המשחק היא להגיע לאוצר. הראשון שמגיע אל האוצר – מנצח! המשימה לא פשוטה, צריך לענות על שאלות מאתגרות ולהיזהר שהפיראטים לא יתפסו אותך. כדי להגיע לאי עצמו, צריך לעבור את ים המשוואות. בים יש דגים עם משוואות, כדי להגיע לאי צריך לענות על 3 מהן. לכל שחקן יש הזדמנות אחת לפתור את המשוואות. אחרי שכולם פותרים את המשוואות, השחקנים צריכים לבדוק את תשובתם בדף התשובות. במידה והשחקן ענה על כל המשוואות נכון, הוא מגיע לאי ויכול להתחיל את המסע לאוצר. במידה והשחקן טעה אפילו במשוואה אחת, הפיראטים תופסים אותו. השחקן צריך לחכות בספינת הפיראטים שני תורות. כדי להתקדם באי, צריך לענות על שאלות. בכל תור על השחקן להרים קלף מערימת הקלפים. בקלף יש שאלה, אם השחקן עונה נכון הוא יכול להתקדם לעבר האוצר. אם לא, הפיראטים תופסים אותו. השחקן צריך לחכות בספינת הפיראטים שני תורות. מספר הצעדים תלוי ברמת הקושי של השאלה. אם השאלה כחולה, השאלה קלה. אם עונים נכון, מתקדמים צעד אחד בלבד. אם השאלה ירוקה, השאלה בינונית. אם עונים נכון, מתקדמים שני צעדים. אם השאלה צהובה, השאלה מאתגרת. אם עונים נכון, מתקדמים שלושה צעדים.**

**לבדיקת התשובה, השחקן צריך לסרוק בטלפון הסלולרי את הברקוד הנמצא בתחתית הקלף.**

**הראשון שמגיע לאוצר – מנצח. אך זה לא כזה פשוט, האי נותן רק לטובים ביותר להגיע לאוצר. בקלפים מסתתרים קלפים שינסו למנוע ממך להגיע לאוצר.**

**קלף "חזור צעד אחד אחורה" – אם מקבלים קלף זה צריך לחזור צעד אחד אחורה בלוח.**

**קלף "חזור 2 צעדים אחורה" – אם מקבלים קלף זה צריך לחזור 2 צעדים אחורה בלוח.**

**קלף "חזור 3 צעדים אחורה" – אם מקבלים קלף זה צריך לחזור 3 צעדים אחורה בלוח.**

**קלף "חזור לנקודת ההתחלה" – אם מקבלים קלף זה צריך לחזור לנקודת ההתחלה באי. כלומר, לצעד מספר 1.**

**קלף "ספינת פיראטים" – אם מקבלים קלף זה הפיראטים "תופסים" את השחקן. השחקן צריך לחכות בספינת הפיראטים שני תורות שלו.**

**מספר השחקנים:** **2 – 3 שחקנים**

**התכנים המתמטיים: אלגברה (סדרות, משוואות, הצבה), גאומטריה (חישוב שטח והיקף של צורה ונפח של גוף), המרת יחידות, מספרים מכוונים, שורש ריבועי, אחוזים, שברים, מערכת צירים.**

**למי מיועד המשחק? תלמידי כיתה ז' מצטיינים.**